CIVILDIENESTA TIESAS RĪKOJUMS (otrā palāta)
2007. gada 17. oktobrī
Lieta F‑114/06
Amerigo Liotti
pret
Eiropas Kopienu Komisiju
Civildienests – Ierēdņi – Paaugstināšana amatā – Neiekļaušana amatā paaugstināto ierēdņu sarakstā – 2005. gada paaugstināšana amatā – Prioritātes punkti – Nopelni – Darba stāžs – Iebilde par prettiesiskumu – Pieņemamība
Priekšmets Prasība, kas celta saskaņā ar EKL 236. pantu un EAEKL 152. pantu un ar ko Liotti lūdz atcelt 2005. gada paaugstināšanas amatā ietvaros amatā paaugstināto ierēdņu sarakstu tiktāl, ciktāl šajā sarakstā nav
iekļauts viņa uzvārds, un pakārtoti atcelt ar to saistīto lēmumu par prioritātes punktu piešķiršanu minētās paaugstināšanas
amatā ietvaros
Nolēmums Prasību noraidīt kā daļēji acīmredzami nepieņemamu un kā daļēji acīmredzami nepamatotu. Katrs lietas dalībnieks sedz savus
tiesāšanās izdevumus pats.
Kopsavilkums
Ierēdņi – Prasība – Nelabvēlīgs akts – Amatā paaugstināšanas komitejas priekšlikums par prioritātes punktu piešķiršanu – Izslēgšana
(Civildienesta noteikumu 25. panta otrā daļa, 45., 90. un 91. pants)
Amatā paaugstināšanas komitejas izstrādāts priekšlikums par dažādu kategoriju prioritātes punktu, kuri paredzēti ar Komisijas
iekšējiem noteikumiem izveidotā amatā paaugstināšanas sistēmā, piešķiršanu nav nelabvēlīgs akts. Amatā paaugstināšanas komitejas
kompetencē nav pieņemt lēmumus par prioritātes punktu piešķiršanu. Līdz ar to, ja atbilstoši Civildienesta noteikumu 25. panta
otrajai daļai ikviens nelabvēlīgs lēmums ir jāpamato, tas pats neattiecas uz šādu amatā paaugstināšanas komitejas priekšlikumu
par amatā nepaaugstinātu ierēdni.
(skat. 50. punktu)